Diari Oficial de la Generalitat Valenciana


Sumari del DOGV 1431, del 27-11-1990 (1990/800087)

DECRET 178/1990, de 29 d'octubre, del Consell de la Generalitat Valenciana, pel qual es cedeix directament i a títol gratuït a l'Administració de l'Estat un terreny a Elx, per a la construcció d'una Comissaria de Policia.
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/10/29/178/dof/vci/html**

### Dades del document

Número de DOGV
:   1431

Data del DOGV
:   27-11-1990

Secció del DOGV
:   DISPOSICIONS GENERALS

Número del document
:   1990/800087


Data del document
:   29-10-1990

Organisme emissor
:   Conselleria d'Economia i Hisenda

Tipus de document
:   Decret

Decret 178/1990, de 29 d'octubre, del Consell de la Generalitat Valenciana, pel qual es cedeix directament i a títol gratuït a l'Administració de l'Estat un terreny a Elx, per a la construcció d'una comissaria de policia.  
Mitjançant el Reial Decret 1720/1984, de 18 de julio, en matèria de patrimoni arquitectònic, control de la qualitat d'edificació i habitatge, l'Administració de l?Estat transferí la parcel·la núm. 2 pertanyent al polígon Los Palmerales d'Elx.  
El Ministeri de l?Interior ha sol·licitat la cessió directa i gratuïta de part dels terrenys esmentats, amb la finalitat única i determinant de construir una Comissaria de Policia, amb reserva d'una zona circumdant per a la seua seguretat i aparcament en superfície.  
L'estreta col·laboració que ha d'existir sempre entre la Generalitat Valenciana i la resta d'Administracions Públiques per a complir millor els seus fins i més, en aquest cas, quan recau en matèria de seguretat ciutadana, fonamenta i justifica la cessió sol·licitada.  
D'acord amb el que disposen els articles 41 i següents de la Llei 3/1986, de 24 d'octubre, de Patrimoni de la Generalitat Valenciana, és procedent la cessió directa i gratuïta indicada, pels motius singulars que concorren en el sol·licitant del terreny i pel marcat caràcter social i públic que implica tota actuació relacionada amb la seguretat ciutadana.  
Per tot això, a proposta del Conseller d'Economia i Hisenda, en virtut de les facultats atribuïdes pels articles 41 i concordants de la Llei 3/86 esmentada, i amb la prèvia deliberació del Govern Valencià, en la reunió del dia 29 d'octubre de 1990,  
DECRETE:  
Article primer  
Amb la prèvia desafectació i declaració d'alienabilitat, es cedeix a títol gratuït a l'Administració de l?Estat la propietat de l?immoble següent:  
Parcel·la de terreny situada a Elx (Alacant), Polígon Residencial Los Palmerales, de 3.479 m2 de superfície i que es troba delimitada pels carrers de l'Avet, Xop, Il·lícita, Magraner i resta de finca matriu, de la qual se segrega.  
Aquesta parcel·la se segrega, perquè d'ara endavant figure com a finca nova i independent en el Registre de la Propietat núm. 2 d'Elx, de la finca matriu següent: parcel·la de terreny situada a Elx (Alacant), Polígon Residencial Los Palmerales, partida d'Alzabaras Alto, que compta amb una superfície de 102.541'32 m2, que corresponen al Districte de Santa Maria, consta inscrita en el Registre de la Propietat núm. 2 d'Elx en el llibre 403 de Santa Maria, foli 171 girat, finca 22.908, inscripció 3.ª Lliure de càrregues.  
Article segon  
Aquesta cessió gratuïta de l?immoble comporta el compromís, per part de l'Administració de l?Estat, de construir-hi una Comissaria de Policia, amb reserva d'una zona circumdant per a la seua seguretat i aparcament en superfície.  
Si l'assenyalada Comissaria no està construïda i en ple funcionament en el termini de cinc anys o deixa de ser utilitzada com a tal, es considerarà resolta la cessió i la propietat dels terrenys revertirà automàticament a la Generalitat Valenciana.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest Decret.  
Valencia, 29 d'octubre de 1990.  
El President de la Generalitat Valenciana, JOAN LERMA I BLASCO  
El Conseller d'Economia i Hisenda, ANTONI BIRLANGA 1 CASANOVA


Còpia Permalink ELI